als_Latn dik_Latn sag_Latn
Dhuna në zyrat e PD, Ristani: Rama-Meta në ditët e fundit të agonisëPostuar më: 19 Mars 2015 14:08
Sekretari i Përgjithshëm i PD Arben Ristani ka denoncuar dhunimin e zyrës së PD në qytetin e Elbasanit.
Mbrëmjen e djeshme godina e kësja partie në Elbasan është dhunuar ku janë shqyer dyert dhe dritaret dhe janë bastisur zyrat.
Sipas Ristanit ky është një sulm në prag të zgjedhjeve vendore të 21 qershorit.
“Kjo klimë terrori e krijuar në gjithë jetën e vendit edhe ndaj opozitës, është shenjë e dëshpërimit dhe humbjes së llogjikës të dyshes Rama-Meta, për shkak të spirales kriminale ku janë zhytur, dhe për shkak se kanë dalë lakuriq, të dy, në sytë e popullit, me lidhjet e tyre me botën e mafias, të larjes së hesapeve dhe përplajses mes bandave të tyre”, tha Ristani.
Sipas Ristanit mazhoranca po ndjen fundin ndaj dhe kryen këto veprime nën efektet e terrorit dhe frikës së humbjes së pushtetit.
“Kur sulmohet opozita, kur agresohen përfaqësuesit e saj, kur dhunohen mjediset e zyrat e saj, kemi të bëjmë me një pushtet në kaos, që kërkon të zgjasë ditët duke u bazuar te dhuna dhe duke goditur opozitën. Këto në fakt janë shenjat e agonisë së pushtetit të tyre”, tha Ristani.
als_Latn als_Latn als_Latn als_Latn als_Latn als_Latn als_Latn